ครม.เตรียมแผนฉีดวัคซีนโควิด นศ.ไทย 1,000 คน ก่อนกลับไปเรียนต่อจีน
ครม.เตรียมแผนฉีดวัคซีนโควิด นศ.ไทย 1,000 คน ก่อนกลับไปเรียนต่อจีน
ครม.เตรียมแผนฉีดวัคซีนโควิด นศ.ไทย 1,000 คน ก่อนกลับไปเรียนต่อจีน
16 มี.ค. 2564

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ในที่ประชุมคณะรัฐมนตรี (ครม.) วันนี้ (16 มี.ค.64) นายดอน ปรมัตถ์วินัย รองนายกรัฐมนตรี และรมว.ต่างประเทศ ได้รายงานความคืบหน้าปัญหานักศึกษาไทยที่ยังไม่สามารถเดินทางกลับไปเรียนต่อที่ต่างประเทศได้ โดยเฉพาะนักศึกษาไทยที่เรียนในประเทศจีน
ทั้งนี้ ประเทศไทยได้มีการประสานงานติดตามความคืบหน้าระหว่างรัฐบาลไทยกับจีนอย่างต่อเนื่อง แต่ช่วงที่ผ่านมา เนื่องจากสภาพอากาศที่หนาวเย็น รวมถึงทางสถาบันการศึกษาของจีน ยังมีความเป็นห่วงเรื่องสถานการณ์การแพร่ระบาดของโควิด-19 จึงยังไม่เปิดให้นักศึกษาจากต่างประเทศของประเทศใดๆ เดินทางเข้าประเทศจีนได้
ดังนั้น รัฐบาลไทยจึงมีแผนจะฉีดวัคซีนป้องกันโควิดให้แก่นักศึกษาไทยที่จะกลับไปศึกษาที่ประเทศจีนจำนวน 1,000 คน เพื่อเป็นการเตรียมความพร้อมก่อนที่ประเทศจีนจะเห็นชอบเปิดประเทศให้นักศึกษาไทยกลับไปเรียนต่อได้